pythainlp/thai-wiki-dataset-v3 huggingface dataset:
บูมบายาห์

บูมบายาห์ (붐바야; Boombayah) เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 8 สิงหาคม ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลเปิดตัวจากซิงเกิลอัลบั้ม สแควร์วัน ร่วมกับเพลง "วิสเซิล" เพลงเขียนโดย เท็ดดี พัก และ เบกกา บูม และผลิตโดยฟิวเจอร์ เบานซ์ เพลงยังถูกบันทึกเสียงเป็นภาษาญี่ปุ่นเพื่อรวมอยู่ในอีพีชุดแรก แบล็กพิงก์ อีกด้วย
"บูมบายาห์" เปิดตัวอันดับหนึ่งบน บิลบอร์ด เวิลด์ดิจิทัลซองส์ ในสัปดาห์แรกของการขาย เพลงยังขึ้นอันดับที่ 7 บนแกออนชาร์ต และอันดับที่ 22 บนชาร์ตคิวคิวมิวสิก นอกจากนี้ เพลงยังเข้าชาร์ตในชาร์ตเพลงของประเทศฟินแลนด์ ฝรั่งเศส และญี่ปุ่นด้วย
== เบื้องหลังและการออกจำหน่าย ==
"บูมบายาห์" ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี เป็นซิงเกิลเปิดตัวจากซิงเกิลอัลบั้ม สแควร์วัน ออกจำหน่ายพร้อมกับเพลง "วิสเซิล" บนเว็บไซต์เพลงดิจิทัลในเกาหลีใต้
== มิวสิกวิดีโอ==
มิวสิกวิดีโอเพลง "บูมบายาห์" กำกับโดยซอ ฮย็อน-ซึง ออกเผยแพร่เมื่อวันที่ 8 สิงหาคม ค.ศ. 2016 ทางช่องอย่างเป็นทางการของแบล็กพิงก์ ในยูทูบ
ในวันที่ 24 พฤศจิกายน ค.ศ. 2016 "บูมบายาห์" มีผู้เข้าชมมากกว่า 68 ล้านครั้ง ในขณะที่เพลง "วิสเซิล" มีผู้เข้าชม 55 ล้านครั้ง การแสดงสดทั้งหมดของแบล็กพิงก์มีผู้เข้าชมมากกว่าหนึ่งล้านครั้ง ซึ่งการขึ้นเดบิวต์สเตจ "บูมบายาห์" ในรายการ อินกีกาโย ทางช่องเอสบีเอส เป็นการแสดงสดที่มียอดวิวมากที่สุดของแบล็กพิงก์ ซึ่งมีผู้เข้าชมมากกว่า 10 ล้านครั้ง "บูมบายาห์" กลายเป็นเพลงเปิดตัวที่มียอดวิวครบ 50 ล้านครั้งเร็วที่สุดของวงเคป็อปในยูทูบทั้งหมด หลังจากผ่านไป 9 สัปดาห์
มิวสิกวิดีโอเพลง "บูมบายาห์" มียอดเข้าชมครบ 100 ล้านครั้งทางยูทูบเมื่อวันที่ 31 มกราคม ค.ศ. 2017 ในเดือนกันยายน วิดีโอนี้มีผู้ชมมากกว่า 200 ล้านครั้ง
== การส่งเสริมเพลง ==
แบล็กพิงก์แสดงเพลง "บูมบายาห์" สดครั้งแรกในรายการ อินกีกาโย ทางช่องเอสบีเอสเมื่อวันที่ 14 สิงหาคม ค.ศ. 2016 พวกเธอส่งเสริมเพลงนี้เป็นเวลาสองสัปดาห์ติดกันในรายการ อินกีกาโย และยังแสดงเพลงนี้ในงานประกาศรางวัลโซลมิวสิกอะวอดส์ ครั้งที่ 26 เมื่อวันที่ 19 มกราคม ค.ศ. 2017
== ข้อขัดแย้ง ==
ในวันที่ 18 สิงหาคม ค.ศ. 2016 "บูมบายาห์" ไม่ผ่านการตรวจสอบจากระบบการกระจายเสียงเกาหลี (KBS) ในเนื้อเพลงมีการพูดถึง 'เฮนนี' ซึ่งเป็นชื่อเรียกสั้น ๆ ของเฮนเนสซี แบรนด์เครื่องดื่มแอลกอฮอล์ นอกจากนั้นยังมีคำสบถในท่อนแร็ปที่ร้องว่า "Middle Finger up F" ทำให้ทางสถานีห้ามไม่ให้ส่งเสริมเพลงนี้ในรายการ มิวสิกแบงก์ ซึ่งออกอากาศทางช่องเคบีเอส 2
== ชาร์ต ==
=== ชาร์ตรายสัปดาห์ ===
{|class="wikitable plainrowheaders sortable"
|-
! ชาร์ต (2016–2017)
!ตำแหน่งสูงสุด
|-
| เกาหลีใต้ (แกออนดิจิทัลชาร์ต)
| style="text-align:center"|7
|-
|สหรัฐ เวิลด์ดิจิทัลซองส์ (บิลบอร์ด) 
| style="text-align:center"|1
|-
| ฝรั่งเศส (เอสเอ็นอีพี)
| style="text-align:center"| 196
|-
| จีน (คิวคิวมิวสิก)
| style="text-align:center;"| 22
|-
| ฟินแลนด์ ดาวน์โหลด (เดอะออฟฟิเชียลฟินนิชชาร์ตส์)
| style="text-align:center;"| 21
|-
| เจแปนฮอต 100 (บิลบอร์ด)
| style="text-align:center"|15
|-
|}
===ชาร์ตรายเดือน===
==การรับรอง==
== ประวัติการจำหน่าย ==
== อ้างอิง ==
ซิงเกิลในปี พ.ศ. 2559
เพลงของแบล็กพิงก์
ซิงเกิลในสังกัดวายจีเอ็นเตอร์เทนเมนต์
สเปกโทรสโกปีทางดาราศาสตร์

สเปกโทรสโกปีทางดาราศาสตร์ (Astronomical spectroscopy) เป็นการศึกษาเกี่ยวกับดาราศาสตร์ โดยใช้เทคนิคสเปกโทรสโกปี ในการวัดสเปกตรัมของคลื่นแม่เหล็กไฟฟ้า ,รวมทั้งแสงที่มองเห็นได้และคลื่นวิทยุ ,ซึ่งแผ่กระจายจากดาว และวัตถุท้องฟ้าร้อนอื่น ๆ สเปกโทรสโกปี สามารถนำมาใช้เพื่อหาคุณสมบัติหลายอย่างของดาวและกาแลคซีที่ห่างไกล เช่น องค์ประกอบทางเคมี ,อุณหภูมิ ,ความหนาแน่น ,มวลระยะทาง ,ความส่องสว่าง และการเคลื่อนไหวสัมพัทธ์โดยใช้การวัดปรากฏการณ์ดอปเพลอร์
==เบื้องหลัง==

สเปกโทรสโกปีทางดาราศาสตร์ ถูกนำมาใช้ในการวัดที่สำคัญของการฉายรังสี 3 แบบ คือ สเปกตรัมมองเห็นได้ ,คลื่นวิทยุ และรังสีเอ็กซ์ ในขณะที่สเปกโตรสโกปีทั้งหมดจะมีลักษณะเฉพาะที่บริเวณสเปกตรัม แต่ต้องใช้วิธีต่าง ๆ เพื่อรับสัญญาณขึ้นอยู่กับความถี่ โอโซน (O3) และโมเลกุลออกซิเจน (O2) ดูดซับแสงที่มีความยาวคลื่นต่ำกว่า 300 นาโนเมตร ซึ่งหมายความว่ารังสีอัลตราไวโอเลต และรังสีอัลตราไวโอเลต ต้องใช้กล้องโทรทรรศน์ดาวเทียมหรือเครื่องตรวจจับที่ติดตั้งจรวด คลื่นวิทยุมีความยาวคลื่นมากกว่าคลื่นแสง และต้องใช้เสาอากาศหรือจานคลื่นวิทยุ แสงอินฟราเรดถูกดูดซับโดยน้ำในบรรยากาศ และก๊าซคาร์บอนไดออกไซด์ ดังนั้น ในขณะที่อุปกรณ์คล้ายคลึงกับที่ใช้ในการตรวจทางสเปกโตรสโกปีแสงจะต้องมีการบันทึกข้อมูลดาวเทียมอินฟราเรดมากขึ้น
===สเปกโทรสโกปีทางแสง===
===สเปกโทรสโกปีทางคลื่นวิทยุ===
ดาราศาสตร์วิทยุ ก่อตั้งขึ้นด้วยผลงานของ คาร์ล แจนสกี ในช่วงต้นคริสต์ทศวรรษ 1930 ขณะที่ทำงานให้กับ Bell Labs เขาสร้างเสาอากาศวิทยุ เพื่อดูแหล่งสัญญาณรบกวนที่อาจเกิดขึ้นสำหรับการส่งสัญญาณวิทยุข้ามมหาสมุทรแอตแลนติก ,หนึ่งในแหล่งที่มาของเสียงที่ค้นพบที่ไม่ได้มาจากโลก ,แต่จากศูนย์กลางของทางช้างเผือก ในกลุ่มดาวคนยิงธนู ในปี ค.ศ. 1942 James Stanley Hey จับคลื่นความถี่วิทยุของดวงอาทิตย์โดยใช้เรดาร์ทางทหาร สเปกโทรสโกปีทางคลื่นวิทยุเริ่มต้นด้วยการค้นพบใน 21-centimeter H I line ปี ค.ศ. 1951
เรดิโอ อินเตอร์เฟอโรเมทรี เป็นผู้บุกเบิกในปี ค.ศ. 1946 ในตอนที่ Joseph Lade Pawsey ,Ruby Payne-Scott และLindsay McCready ใช้เสาอากาศเดียวบนยอดหน้าผาทะเลในการสังเกตรังสีแสงอาทิตย์ 200 เมกะเฮิรตซ์ สองลำแสงเกิดขึ้นจากดวงอาทิตย์และอีกมุมหนึ่งที่สะท้อนจากพื้นผิวทะเลทำให้เกิดการแทรกแซงที่จำเป็น เครื่องอินเตอร์เฟอโรเมทเตอร์ ตัวรับสัญญาณชุดแรกที่สร้างขึ้นในปีเดียวกันโดย Martin Ryle และ Vonberg ในปี ค.ศ. 1960 Ryle และAntony Hewish  ได้ตีพิมพ์เทคนิคการสังเคราะห์รูรับแสงเพื่อวิเคราะห์ข้อมูล เครื่องอินเตอร์เฟอโรเมทเตอร์
===สเปกโทรสโกปีทางรังสีเอ็กซ์===
== ดูเพิ่ม ==
อะตอม และโมเลกุลทางดาราศาสตร์
สเปกตรัมเปล่งแสง
Gunn-Peterson trough
เขตไลแมน-อัลฟา
โฟโตเมตรี (ดาราศาสตร์)
ปริซึม
สเปกโทรมิเตอร์
==อ้างอิง==
สเปกโทรสโกปี
สเปกโทรสโกปีทางดาราศาสตร์
ดาราศาสตร์เชิงสังเกตการณ์
กระทรวงสำนักงานไปรษณีย์สหรัฐ

กระทรวงสำนักงานไปรษณีย์สหรัฐ (United States Post Office Department; ค.ศ. 1792–1971) เป็นหน่วยงานซึ่งต่อมาคือ การไปรษณีย์สหรัฐ (United States Postal Service) มีฐานะเป็นกระทรวง (department) อย่างเป็นทางการตั้งแต่ ค.ศ. 1872 ถึง 1971 มีหัวหน้า คือ นายไปรษณีย์ใหญ่สหรัฐ (United States Postmaster General)
รัฐบัญญัติการไปรษณีย์ (Postal Service Act) ที่ประธานาธิบดีจอร์จ วอชิงตัน ลงนามเมื่อวันที่ 20 กุมภาพันธ์ ค.ศ. 1792 มีผลเป็นการจัดตั้งกระทรวงนี้ นายไปรษณีย์ใหญ่คนแรก คือ จอห์น แมกลีน (John McLean) ซึ่งดำรงตำแหน่งตั้งแต่ ค.ศ. 1823 ถึว 1829 และเป็นบุคคลแรกที่เรียกหน่วยงานนี้ว่า "กระทรวงสำนักงานไปรษณีย์" (Post Office Department) มิใช่เพียง "สำนักงานไปรษณีย์" (Post Office) ชื่อเสียงของหน่วยงานทวีขึ้นอย่างยิ่งเมื่อประธานาธิบดีแอนดรูว์ แจ็กสัน เชิญนายไปรษณีย์ใหญ่วิลเลียม ที. แบร์รี (William T. Barry) มาร่วมเป็นสมาชิกคณะรัฐมนตรีใน ค.ศ. 1829 ภายหลังจึงมี รัฐบัญญัติสำนักงานไปรษณีย์ (Post Office Act) เมื่อ ค.ศ. 1872 เพื่อยกฐานะกระทรวงสำนักงานไปรษณีย์ขึ้นเป็นกระทรวงในคณะรัฐมนตรี
== อ้างอิง ==
กระทรวงบริหารกลางสหรัฐ
ไปรษณีย์
เอเคบีโฟร์ตีเอต ทีมทีพี

เอเคบีโฟร์ตีเอต ทีมทีพี (AKB48 Team TP) เป็นกลุ่มไอดอลหญิงสัญชาติไต้หวันในเอเคบีโฟร์ตีเอตกรุ๊ป อดีตใช้ชื่อวงว่า ทีพีอีโฟร์ตีเอต นับเป็นวงน้องสาวของเอเคบีโฟร์ตีเอตในต่างประเทศ ลำดับที่ 3 ต่อจากเจเคทีโฟร์ตีเอตของอินโดนีเซีย และบีเอ็นเคโฟร์ตีเอตของไทย
ทีพีอีโฟร์ตีเอตประกาศจัดตั้งอย่างเป็นทางการเมื่อวันที่ 26 มีนาคม ค.ศ. 2016 ที่คอนเสิร์ตของเอเคบีโฟร์ตีเอต พร้อมกับการประกาศจัดตั้งถึงวงน้องสาวอีกสองวง คือ เอ็มเอ็นแอลโฟร์ตีเอตของฟิลิปปินส์ และบีเอ็นเคโฟร์ตีเอตของไทย โดยทีพีอีโฟร์ตีเอตมีสมาชิกก่อนปรับการปรับเปลี่ยนวง 46 คน
เมื่อวันที่ 16 มิถุนายน ค.ศ. 2018 มีรายงานว่าทีพีอีโฟร์ตีเอตเอนเตอร์เทนเมนต์ บริษัทที่ดูแลวงทีพีอีโฟร์ตีเอต ประสบกับภาวะทางการเงินอย่างหนัก สมาชิกในวงและเจ้าหน้าที่ไม่ได้รับเงินเดือนถึง 3 เดือนแล้ว จนในวันที่ 30 กรกฎาคม ค.ศ. 2018 เอเคเอส ยกเลิกสัญญาความร่วมมือกับทีพีอีโฟร์ตีเอตเอนเตอร์เทนเมนต์ลง และจัดตั้งวงเอเคบีโฟร์ตีเอตทีมทีพีแทน
==สมาชิกปัจจุบัน==
===เดซี===
วงได้ก่อตั้งเดซี (Unit Daisy)  ขึ้นเมื่อวันที่ 1 มีนาคม พ.ศ. 2563 ปัจจุบันประกอบด้วยสมาชิก 14 คน กัปตันคือ เฉิน ชือหย่า
===เบลล์ฟลาวเวอร์===
วงได้ก่อตั้งเบลล์ฟลาวเวอร์ (Unit Bellflower)  ขึ้นเมื่อวันที่ 1 มีนาคม พ.ศ. 2563 ปัจจุบันประกอบด้วยสมาชิก 13 คน  กัปตันคือ หลิว ยฺหวี่ฉิง
===ซากูระ===
วงได้ก่อตั้งซากูระ (Unit Sakura)  ขึ้นเมื่อวันที่ 1 มีนาคม พ.ศ. 2563 ปัจจุบันประกอบด้วยสมาชิก 14 คน  กัปตันคือ หลิว เสี่ยวฉิง
== ผลงาน ==
=== ซิงเกิ้ล ===
=== ดิจิทัลซิงเกิ้ล ===
== การเปลี่ยนแปลงสมาชิก ==
== อดีตสมาชิก ==
=== อดีตสมาชิกทีพีอีโฟร์ตีเอต ===
=== อดีตสมาชิกเอเคบีโฟร์ตีเอต ทีมทีพี ===
==อ้างอิง==
==แหล่งข้อมูลอื่น==
TPE48
วงน้องสาวของเอเคบีโฟร์ตีเอต
กลุ่มดนตรีที่ก่อตั้งในปี พ.ศ. 2561
คณะบริหารธุรกิจ มหาวิทยาลัยภาคตะวันออกเฉียงเหนือ

คณะบริหารธุรกิจ มหาวิทยาลัยภาคตะวันออกเฉียงเหนือ (Faculty of Business Administration, North Eastern University) เป็น คณะวิชา สังกัดมหาวิทยาลัยภาคตะวันออกเฉียงเหนือ จัดตั้งขึ้นเมื่อปี พ.ศ. 2531 เป็นคณะแรกของวิทยาลัยภาคตะวันออกเฉียงเหนือในขณะนั้น
== หลักสูตร ==
{| class = "wikitable" width = 100%
|-
! colspan = "4" style = "background: yellow; color:black; " | หลักสูตรที่เปิดสอนในคณะบริหารธุรกิจ มหาวิทยาลัยภาคตะวันออกเฉียงเหนือ
|-
! style = "background: Dodgerblue; color:white; "| ระดับปริญญาตรี
! style = "background: Dodgerblue; color:white; "| ระดับปริญญาโท
! style = "background: Dodgerblue; color:white; "| ระดับปริญญาเอก
|-
| valign = "top" |
หลักสูตรบริหารธุรกิจบัณฑิต (บธ.บ.)
สาขาวิชาการตลาด
สาขาวิชาการเงินและการลงทุน
สาขาวิชาการจัดการ
สาขาวิชาการท่องเที่ยว (ร่วมมือกับโรงแรมเจริญธานี)
สาขาวิชาเทคโนโลยีธุรกิจดิจิทัล
หลักสูตรบัญชีบัณฑิต (บช.บ.)
สาขาวิชาการบัญชี
| valign = "top" |
หลักสูตรบริหารธุรกิจมหาบัณฑิต (บธ.ม.)
| valign = "top" |
หลักสูตรบริหารธุรกิจดุษฎีบัณฑิต (บธ.ด.)
|-
|}
==  แหล่งข้อมูลอื่น ==
เว็บไซต์อย่างเป็นทางการของมหาวิทยาลัยภาคตะวันออกเฉียงเหนือ 
เว๊บไซต์คณะบริหารธุรกิจ มหาวิทยาลัยภาคตะวันออกเฉียงเหนือ
== อ้างอิง ==
บริหารธุรกิจ
วัดอัครเทวดามีคาแอล ซ่งแย้

วัดอัครเทวดามีคาแอล ซ่งแย้ (Ecclesia Sancti Michaelis; St. Michael's Church, Songyae) หรือ วัดซ่งแย้ เป็นโบสถ์คริสต์นิกายโรมันคาทอลิกแห่งหนึ่งในจังหวัดยโสธร โบสถ์มีรูปแบบสถาปัตยกรรมไทย และเป็นโบสถ์ไม้ที่มีขนาดใหญ่ที่สุดในประเทศไทย ภายหลังได้รับการพัฒนาจนกลายเป็นสถานที่ท่องเที่ยวอันซีนอินไทยแลนด์ประเภทมุมมองใหม่สิ่งศักดิ์สิทธิ์
== ประวัติ ==
พ.ศ. 2451 มีชาวบ้านห้าครอบครัวถูกกล่าวหาว่าเป็นปอบต่างคนต่างอพยพเข้ามาตั้งถิ่นฐานที่บ้านหนองซ่งแย้ (แปลว่าที่อยู่ของแย้) พวกเขาถูกทำร้ายและถูกไล่ออกจากหมู่บ้าน ชาวบ้านห้าครอบครัวจึงอับจนหนทาง และได้เดินทางไปหาบาทหลวงเดซาแวลและบาทหลวงออมโบรซีโอที่บ้านเซซ่ง ตำบลเชียงเพ็ง อำเภอป่าติ้ว จังหวัดยโสธร เพื่อให้บาทหลวงทั้งสองช่วยขับไล่ปอบ บาทหลวงทั้งสองจึงเดินทางมาช่วยเหลือชาวบ้านห้าครอบครัวในหมู่บ้านหนองซ่งแย้ด้วยความเต็มใจ เมื่อสถานการณ์สงบลงชาวบ้านห้าครอบครัวนี้จึงเข้ารีตโรมันคาทอลิก บาทหลวงเดซาแวลและบาทหลวงออมโบรซีโอจึงสร้างโบสถ์ซ่งแย้ในปี พ.ศ. 2452 โดยมีบาทหลวงเดซาแวลเป็นอธิการโบสถ์คนแรก
เบื้องต้น อาคารหลักของโบสถ์มีสภาพเป็นกระต๊อบขนาดน้อย ไม้ฝาขัดแตะสำหรับให้บาทหลวงอยู่และใช้ประกอบพิธีกรรมทางศาสนา ปัจจุบันโบสถ์ปัจจุบันเป็นโบสถ์หลังที่สามเพื่อรองรับศาสนิกชนที่เพิ่มจำนวนขึ้น สร้างในปี พ.ศ. 2490 โดยมีชาวบ้านร่วมใจตัดไม้ที่อยู่ละแวกบ้าน ได้แก่ ไม้เต็ง ไม้รัง ไม้สัก ไม้จิก โดยมีช่างจากจังหวัดอุบลราชธานีคอยควบคุมงาน มีการปรับปรุงช่องแสงประดับกระจกสีสวยงามแปลกตา โดยโบสถ์มีสถาปัตยกรรมไทย กว้าง 16 เมตร ยาว 57 เมตร ใช้แผ่นไม้มุงหลังคา 80,000 แผ่น มีเสารองรับ 360 ต้น เสาในแถวกลางมี 260 ต้น สูงจากพื้นดินกว่า 10 เมตร พื้นแผ่นกระดานเป็นไม้แดงและไม้ตะเคียนขนาดใหญ่ ม้านั่งไม้จุคนได้กว่าพันคน  และมีพิธีเสกโบสถ์ในปี พ.ศ. 2457 ส่วนหอระฆังสูงสร้างแบบวัดไทยพุทธทั่วไป เพราะแยกต่างหากจากโบสถ์ ส่วนระฆังโบสถ์มีเส้นผ่าศูนย์กลาง 2 ฟุต นอกจากนี้ยังเป็นที่ตั้งของพิพิธภัณฑ์เดซาแวล และโรงเรียนซ่งแย้พิทยาคม
== อ้างอิง ==
โบสถ์คาทอลิกในประเทศไทย
ศาสนสถานในจังหวัดยโสธร
อำเภอไทยเจริญ
โฌแซ็ฟ ฟูเช

โฌแซ็ฟ ฟูเช ดยุกที่ 1 แห่งโอตรันโต (Joseph Fouché, 1st Duc d'Otrante) เป็นรัฐบุรุษแห่งสาธารณรัฐฝรั่งเศสที่ 1 เขาเป็นที่จดจำจากการใช้ความรุนแรงในการปราบปรามผู้ก่อจลาจลในลียงระหว่างการปฏิวัติฝรั่งเศสในปี ค.ศ. 1793 และหลังนโปเลียนก่อรัฐประหารเดือนบรูว์แมร์ในปี ค.ศ. 1799 เขาก็ได้รับตำแหน่งเป็นรัฐมนตรีว่าการตำรวจและได้รับบรรดาศักดิ์เป็นดยุกแห่งโอตรันโต
โฌแซ็ฟ ฟูเช เกิดที่เลอแปลแร็ง หมู่บ้านเล็ก ๆ ใกล้กับเมืองน็องต์ เขาเข้ารับการศึกษาที่วิทยาลัยโบสถ์ในน็องต์ เขาเดินทางมาปารีสด้วยความตั้งใจอยากเป็นครู ซึ่งก็ทำให้เขาประสบความก้าวหน้าอย่างรวดเร็ว เขาได้เป็นอาจารย์ในวิทยาลัยหลายแห่งของปารีส ซึ่งทำให้เขาได้มีโอกาสรู้จักกับมักซีมีเลียง รอแบ็สปีแยร์ เขาและรอแบ็สปีแยร์มีการพบปะกันทั้งในช่วงก่อนการปฏิวัติและในช่วงต้นของการปฏิวัติ ต่อมาในเดือนตุลาคม ค.ศ. 1790 เขาถูกเรียกตัวกลับไปสอนที่เมืองน็องต์ การที่ฟูเชเป็นคนหัวประชาธิปไตยและต่อต้านศาสนจักร ก็ทำให้เขากลายเป็นที่นิยมชมชอบของประชาชนเมืองน็องต์ และทำให้เขาได้เป็นผู้นำระดับท้องถิ่นของฌากอแบ็ง
หลังระบอบกษัตริย์ล่มสลายลงในเดือนสิงหาคม ค.ศ. 1792 ฟูเชก็ได้รับแต่งตั้งเป็นผู้แทนของจังหวัดลัวรัตล็องติกในที่ประชุมใหญ่แห่งชาติ ช่วงแรกเขาไปคลุกคลีอยู่กับฝ่ายฌีรงแด็ง แต่เนื่องจากพวกฌีรงแด็งไม่สนับสนุนการสำเร็จโทษพระเจ้าหลุยส์ที่ 16 ทำให้ฟูเชตัดสินใจย้ายไปอยู่ฝ่ายลามงตาญ ฟูเชสนับสนุนอย่างแรงกล้าให้มีการประหารชีวิตพระเจ้าหลุยส์ที่ 16 ในทันที
ในเดือนพฤศจิกายน ค.ศ. 1793 ฟูเชเดินทางไปเมืองลียงกับฌ็อง-มารี กอโล แดร์บัว เพื่อประหารเหล่าผู้ก่อกบฎจำนวน 271 คน มีการใช้โซ่ล่ามผู้ต้องโทษเข้าด้วยกันและใช้ปืนใหญ่ระดมยิงกระสุนพวงเพื่อสังหาร ทำให้ฟูเชได้รับฉายาว่า "เครื่องประหารแห่งลียง" ความโหดร้ายของฟูเชทำให้รอแบ็สปีแยร์เกิดหวั่นใจขึ้นมา รอแบ็สปีแยร์พยายามกำจัดฟูเชให้พ้นจากสโมสรฌากอแบ็งในวันที่ 14 กรกฎาคม 1794 แต่ฟูเชไหวตัวทันและหลบซ่อนตัวอยู่ในปารีสภายใต้การคุ้มครองของปอล บารัส และร่วมวางแผนโค่นล้มรอแบ็สปีแยร์ การโค่นล้มรอแบ็สปีแยร์ในวันที่ 27 กรกฎาคม 1794 นำไปสู่การจัดตั้งรัฐบาลใหม่ที่เรียกว่าคณะดีแร็กตัวร์
ในเดือนกรกฎาคม ค.ศ. 1799 ฟูเชได้รับแต่งตั้งเป็นรัฐมนตรีว่าการตำรวจในห้วงเวลาที่ปารีสเต็มไปด้วยความวุ่นวาย แอมานุแอล โฌแซ็ฟ ซีเยแย็ส สมาชิกดีแร็กตัวร์คนใหม่ ต้องการควบคุมพวกฌากอแบ็งที่พยายามเปิดสโมสรขึ้นมาอีกครั้ง ฟูเชได้สั่งปิดสโมสรฌากอแบ็งตามความต้องการของซีเยแย็ส พร้อมทั้งตามล่านักเขียนและนักหนังสือพิมพ์ทั้งของฝ่ายฌากอแบ็งและฝ่ายนิยมเจ้า เมื่อนายพลนโปเลียนกลับจากอียิปต์ถึงฝรั่งเศสในเดือนตุลาคม ฟูเชเข้าร่วมกับนโปเลียนและซีเยแย็สเพื่อโค่นล้มอำนาจของคณะดีแร็กตัวร์ ภายหลังรัฐประหาร 18 บรูว์แมร์ ฟูเชก็กลายเป็นคนสนิทของนโปเลียน นโปเลียนคงตำแหน่งรัฐมนตรีตำรวจของฟูเชไว้ตามเดิม
==อ้างอิง==
นักการทูตชาวฝรั่งเศส
บุคคลในการปฏิวัติฝรั่งเศส
ผู้สมรู้ร่วมคิดการประหารพระเจ้าหลุยส์ที่ 16
บุคคลจากจังหวัดลัวรัตล็องติก
แม็กซ์ กาวาเลรา

มัสซีมีเลียนู อังโตนีอู กาวาเลรา (Massimiliano Antonio Cavalera) หรือ แม็กซ์ กาวาเลรา (Max Cavalera)  เป็นนักร้อง มือกีตาร์และนักแต่งเพลงชาวบราซิล ปัจจุบันเป็นสมาชิกวง โซลฟลาย (Soulfly), คาวาเลราคอนสปิเรซี (Cavalera Conspiracy), และ คิลเลอร์บีคิลด์ (Killer Be Killed) เขาเป็นผู้ร่วมก่อตั้งวงเซปุลตูรา (Sepultura) ในปี 1984 ร่วมกับน้องชายของเขา อีกอร์ กาวาเลรา โดยเป็นนักร้องนำและกีตาร์จนถึงปี 1996 นอกจากนี้ยังเคยมีไซด์โปรเจกต์กับวง เนลบอมบ์ (Nailbomb)
นักดนตรีชาวบราซิล
บุคคลจากเบลูโอรีซองชี
ภาวะผู้นำ

ภาวะผู้นำ ทั้งในด้านการวิจัยและทักษะเชิงปฏิบัติ ครอบคลุมความสามารถของบุคคล, กลุ่ม หรือองค์การในการ "นำ" โน้มน้าว หรือแนะนำบุคคล, ทีม หรือทั้งองค์การ โดยคำว่า "ความเป็นผู้นำ" มักถูกมองว่าเป็นคำที่โต้แย้งกัน ซึ่งการประพันธ์เฉพาะทางอภิปรายมุมมองต่าง ๆ เกี่ยวกับแนวคิดนี้ ที่บางครั้งอาจเปรียบเทียบแนวทางความเป็นผู้นำแบบตะวันออกและตะวันตก ตลอดจนแนวทางอเมริกาเหนือกับยุโรป (ภายในภาคตะวันตก) เช่นกัน
สภาพแวดล้อมทางวิชาการของสหรัฐ กำหนดความเป็นผู้นำว่าเป็น "กระบวนการที่มีอิทธิพลทางสังคม ซึ่งบุคคลสามารถขอความช่วยเหลือและการสนับสนุนจากผู้อื่นในการบรรลุผลสำเร็จของงานทั่วไปiรวมทั้งจริยธรรม" โดยพื้นฐานแล้ว ภาวะผู้นำสามารถนิยามได้ว่าเป็นความสัมพันธ์เชิงอำนาจที่มีอิทธิพล ซึ่งอำนาจของฝ่ายหนึ่ง ("ผู้นำ") ส่งเสริมการเคลื่อนไหว/การเปลี่ยนแปลงของอีกฝ่าย ("ผู้ติดตาม") ส่วนบางคนได้ท้าทายมุมมองการบริหารแบบเดิม ๆ ของการเป็นผู้นำ (ซึ่งแสดงให้เห็นว่าความเป็นผู้นำเป็นสิ่งที่บุคคลหนึ่งครอบครอง หรือเป็นเจ้าของเนื่องจากบทบาท หรืออำนาจของตน) และแทนที่จะสนับสนุนธรรมชาติที่ซับซ้อนของความเป็นผู้นำซึ่งพบได้ในทุกระดับของสถาบัน ทั้งที่อยู่ในบทบาทที่เป็นทางการ และไม่เป็นทางการ
การศึกษาความเป็นผู้นำได้ก่อให้เกิดทฤษฎีที่เกี่ยวข้องกับ (ตัวอย่าง) ลักษณะต่าง ๆ, ปฏิสัมพันธ์ในสถานการณ์, หน้าที่, พฤติกรรม, อำนาจ, วิสัยทัศน์ และค่านิยม, เสน่ห์ ตลอดจนเชาวน์ปัญญา เป็นต้น
== มุมมองทางประวัติศาสตร์ ==

ในด้านความเป็นผู้นำทางการเมือง หลักคำสอนของจีนเรื่องอาณัติแห่งสวรรค์กำหนดว่าผู้ปกครองต้องปกครองอย่างยุติธรรม และสิทธิของผู้ใต้บังคับบัญชาในการโค่นล้มจักรพรรดิที่ดูเหมือนจะไม่ได้รับการลงโทษจากพระเจ้า
== ดูเพิ่ม ==
== อ้างอิง ==
=== การอ้างอิง ===
=== แหล่งที่มา ===
หนังสือ
Murray Hiebert, Bruce Klatt, The Encyclopedia of Leadership: A Practical Guide to Popular Leadership Theories and Techniques [1st ed.], 9780071363082, 0071363084, McGraw-Hill, 2000
* Jay W. Lorsch (Spring 1974) Book Review: Leadership and Decision Making by Vroom & Yetton, MIT Sloan Management Review 15(3): 100
บทความวารสาร
Ahlquist, John S.; Levi, Margaret (2011). "Leadership: What It Means, What It Does, and What We Want to Know About It ". Annual Review of Political Science. 14 (1): 1–24
Avolio, Bruce J.; Walumbwa, Fred O.; Weber, Todd J. (2009). "Leadership: Current Theories, Research, and Future Directions ". Annual Review of Psychology. 60 (1): 421–449.
Hadley Cantril (1958) "Effective democratic leadership: a psychological interpretation", Journal of Individual Psychology 14: 128–38, and pages 139–49 in Psychology, Humanism and Scientific Inquiry (1988) edited by Albert H. Cantril, Transaction Books.
== แหล่งข้อมูลอื่น ==
 
การจัดการเชิงกลยุทธ์
จิตวิทยาอุตสาหกรรมและองค์การ
คำศัพท์ทางรัฐศาสตร์
มโนทัศน์ทางสังคม
ยุทธการที่อารัส (ค.ศ. 1940)

ยุทธการที่อารัส เป็นเหตุการณ์การสู้รบซึ่งเป็นส่วนหนึ่งของยุทธการที่ฝรั่งเศส เกิดขึ้นในช่วงสงครามโลกครั้งที่สอง เมื่อวันที่ 21 พฤษภาคม ค.ศ. 1940 เป็นการโจมตีตอบโต้กลับของฝ่ายสัมพันธมิตรในการต่อกรกับปีกของกองทัพเยอรมัน ใกล้กับเมืองอารัสอยู่ทางทิศตะวันออกเฉียงเหนือของฝรั่งเศส.กองทัพเยอรมันภายใต้การนำของรอมเมิลได้ผลักดันกองทัพฝ่ายฝ่ายสัมพันธมิตรไปยังช่องแคบอังกฤษจากทางเหนือเพื่อวางกับดักล้อมกองทัพฝ่ายสัมพันธมิตรซึ่งได้เคลื่อนทัพไปทางตะวันออกในการเข้าสู่เบลเยียม.การโจมตีตอบโต้ที่อารัสเป็นความพยายามของฝ่ายสัมพันธมิตรในการตัดเส้นทางผ่านของหัวหอกยานเกราะเยอรมันและการรุกของเยอรมันนั้นไร้ผล การโจมตีของอังกฤษและฝรั่งเศสนั้นได้ประสบความสำเร็จในช่วงต้นและทำให้หน่วยทหารเยอรมันบางหน่วยเกิดเสียขวัญ แต่กลับถูกขับไล่ในภายหลังจากการรุกตอนบนจาก 10 กิโลเมตร(6.2 ไมล์)และถูกบังคับให้ถอนกำลังในช่วงหลังกลางคืนเพื่อหลีกเลี่ยงโดนโอบล้อม
ยุทธการและปฏิบัติการทางทหารในสงครามโลกครั้งที่สอง
แนวรบด้านตะวันตก (สงครามโลกครั้งที่สอง)
ยุทธการรถถัง
ยุทธการรถถังในสงครามโลกครั้งที่สอง
ยุทธการรถถังเกี่ยวข้องกับฝรั่งเศส
ยุทธการรถถังเกี่ยวข้องกับเยอรมนี
ยุทธการที่ฝรั่งเศส
ยู อา-อิน

ยู อา-อิน (유아인; เกิด 6 ตุลาคม พ.ศ. 2529) หรือชื่อเดิม ออม ฮง-ชิก (엄홍식) เป็นนักแสดงชาวเกาหลีใต้ ชื่อ "อาอิน" มาจากภาษาเยอรมัน "ein" แปลว่า "หนึ่ง" มีผลงานสร้างชื่อได้แก่ บัณฑิตหน้าใส หัวใจว้าวุ่น, Secret Love Affair, Veteran, The Throne และ 6 มังกรกำเนิดโชซอน 
ยูยังเป็นผู้ก่อตั้งและผู้อำนวยการสร้างสรรค์ของ Studio Concrete
== ผลงาน ==
=== ภาพยนตร์ ===
=== ละครโทรทัศน์ ===
=== มิวสิกวีดิโอ ===
== รางวัลและการเข้าชิง ==
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักแสดงชายชาวเกาหลีใต้
นักแสดงภาพยนตร์ชาวเกาหลีใต้
นักแสดงละครโทรทัศน์ชายชาวเกาหลีใต้
นายแบบเกาหลีใต้
บุคคลจากแทกู
ผู้เข้าแข่งขันรายการรันนิ่งแมน
จอห์น อดัมสัน

จอห์น อดัมสัน (John Adamson) อาจหมายถึง:
จอห์น อดัมสัน (นักสะสมโบราณวัตถุ)
จอห์น อดัมสัน (นักการเมืองออสเตรเลีย)
จอห์น อดัมสัน (รัฐมนตรีประเทศสกอตแลนด์)
จอห์น อดัมสัน (นักการเมืองนิวเซาส์เวลส์)
จอห์น อดัมสัน (นักฟิสิกส์)
== ดูเพิ่ม ==
มอลลี แมคกี
หน้าแก้ความกำกวมชื่อบุคคล
โซลฟลาย

โซลฟลาย (Soulfly) เป็นวงเฮฟวีเมทัลจากเมืองฟีนิกซ์ รัฐแอริโซนา เนื้อเพลงและปกอัลบั้มของวงช่วงแรกมักจะเป็นความเชื่อเรื่องจิตวิญญาณ การเมือง ศาสนา ในอัลบั้มชุดหลังได้เพิ่มเนื้อเพลงเกี่ยวกับ สงคราม ความรุนแรง การล่วงละเมิด ทาส ความเกลียดชังและความโกรธ โซลฟลายได้ถูกก่อตั้งขึ้นโดย แม็กซ์ กาวาเลรา อดีตฟรอนต์แมนวงเซปุลตูราที่แยกตัวจากวงในปี 1996 อัลบั้มเปิดตัว โซลฟลาย ได้วางตลาดเมื่อวันที่ 21 เมษายน ปี 1998 ในขณะที่อัลบั้มล่าสุดของพวกเขา อาร์กแองเจิล วางตลาดเมื่อวันที่ 14 สิงหาคม ปี 2015 ชื่อของวงได้นำจากเนื้อร้องในเพลง Headup ของ Deftones มาตั้งเป็นชื่อวง
โซลฟลายรวมดนตรีเมทัลหลายประเภทรวมทั้งดนตรีชนเผ่าบราซิลและเวิลด์มิวสิก ใน 6 อัลบั้มแรกได้ติดชาร์ตบิลบอร์ด 200 ของสหรัฐอเมริกา โดยเฉพาะอัลบั้มชุดที่สอง Primitive ได้ขึ้นอันดับที่ 32  โซลฟลายได้ถูกรับรองจากรางวัลทองคำของสมาคมผู้ประกอบกิจการเพลงของสหรัฐอเมริกา
== อ้างอิง ==
กลุ่มดนตรีเฮฟวีเมทัลสัญชาติอเมริกัน
กลุ่มดนตรีนูเมทัลสัญชาติอเมริกัน
กลุ่มดนตรีที่ก่อตั้งในปี พ.ศ. 2540
รางวัลเมขลา สาขานักแสดงนำหญิงดีเด่น

รางวัลเมขลา สาขานักแสดงนำหญิงดีเด่น เป็นหนึ่งในรางวัลสำคัญของงานประกาศผลรางวัลเมขลา เพื่อมอบรางวัลแก่นักแสดงหญิงที่แสดงได้อย่างโดดเด่นและดีเยี่ยมในบทนำจากละครโทรทัศน์ รางวัลนี้ตัดสินโดยสมาคมผู้สื่อข่าวบันเทิงแห่งประเทศไทย
==ผู้ได้รับรางวัลและผู้เข้าชิง==




===รางวัลเมขลา ครั้งที่ 1 - 22===
รางวัลเมขลา ครั้งที่ 1 - 22 สาขานักแสดงนำหญิงดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
===รางวัลเมขลา ครั้งที่ 23===
ในปีนี้ได้มีการแยกรางวัลเป็น 2 คือ รางวัลนักแสดงนำหญิงดีเด่น ประเภทละครชีวิต และ รางวัลนักแสดงนำหญิงดีเด่น ประเภทละครหรรษา
====ละครชีวิต====
====ละครหรรษา====
===รางวัลเมขลา ครั้งที่ 24 - 25===
ในปีนี้ได้มีการแยกรางวัลเป็น 2 ประภทคือ รางวัลนักแสดงนำหญิงดีเด่น ประเภทยอดนิยม และ รางวัลนักแสดงนำหญิงดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
==อ้างอิง==
รางวัลบันเทิงไทย
แตกประเด็นเจาะลึกละครไทย
งานประกาศผลรางวัลดีเด่นทางโทรทัศน์ เมขลา ครั้งที่ 24
รางวัลโทรทัศน์
ซูโวรอฟ (ภาพยนตร์)

ซูโวรอฟ (Суворов) เป็นภาพยนตร์อิงประวัติศาสตร์ของสหภาพโซเวียต กำกับโดย วเซโวลอด ปูดอฟกิน และ Mikhail Doller โดยเล่าอัตชีวประวัติของ Generalisimo อะเลคซันดร์ วาซีลเยวิช ซูโวรอฟ (1729 – 1800) หนึ่งในนายพลที่ยิ่งใหญ่ที่สุดในช่วงคริสต์ศตวรรษที่ 18 ภาพยนตร์เข้าฉายที่สหภาพโซเวียตในวันที่ 23 มกราคม 1941 (ก่อนการโจมตีของเยอรมนี 6 เดือน). และเข้าฉายในชื่อ เจเนอรัลซูโวรอฟ ที่สหรัฐในปี 1941 Pudovkin, Doller, Cherkasov-Sergeyev, และ Khanov ได้รับ รางวัลสตาลิน จากผลงานของภาพยนตร์นี้
== นักแสดง ==
Nikolai Cherkasov-Sergeyev รับบท อะเลคซันดร์ วาซีลเยวิช ซูโวรอฟ
Aleksandr Khanov รับบท Platonych
Mikhail Astangov รับบท Aleksandr Andreyevich Arakcheyev
Apollon Yachnitsky รับบท จักรพรรดิปาเวลที่ 1
Georgi Kovrov as Prokhor
S. Kiligin รับบท Pyotr Bagration
Vsevolod Aksyonov รับบท Meshchersky
Aleksandr Antonov รับบท พันเอก Tyurin, ผู้บัญชาการกรมทหารอะซอฟ
Aleksandr Khvylya
Galina Kravchenko รับบท Lopukhina (ไม่มีในเครดิต)
Anatoli Solovyov
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2484
ภาพยนตร์รัสเซีย
ภาพยนตร์โซเวียต
ตัวหนังสือภาพ

ตัวหนังสือภาพ (pictogram) เป็นสัญลักษณ์แทนการสื่อสารถึงความหมายคล้ายคลึงกับภาพของมันผ่านวัตถุทางกายภาพ ตัวหนังสือภาพมักใช้ในการเขียน
Pictography นั้นเป็นรูปแบบของการเขียนซึ่งใช้วิธี ได้แก่ ภาพการวาดเส้น ,คล้ายกับรูปแบบอักษรรูปลิ่ม และบางส่วนก็คล้ายกับอักษรเฮียโรกลีฟิค ซึ่งใช้การวาดเส้นเป็นตัวอักษรแบบสัทอักษร หรือจังหวะที่กำหนด ตัวหนังสือภาพบางรูป เช่น GHS hazard pictograms มีองค์ประกอบของภาษาที่เป็นรูปแบบ
==หมายเหตุ==
==อ้างอิง==
Reed, Ishmael (2003). From Totems to Hip-Hop: A Multicultural Anthology of Poetry Across the Americas, 1900-2002, Ishmael Reed, ed. .
==แหล่งข้อมูลอื่น==
Pictogram & Communication: About 1,500 practical pictograms based on Design principles of pictorial symbols for communication support(JIS T 0103:2005)
CAPL:The Culturally Authentic Pictorial Lexicon, photographic illustrations of objects for multiple languages 
Pictogram Encyclopedia, The collection site of more than 500 pictograms, Pictograms are categorized, and easy to find unique pictogram 
Pictopen - Modern Pictographic Writing
NounProject - Free Pictograms under open licences
Modern Pictograms - Explore word and pictogram relationships
Wolfram|Alpha - Number to pictogram translator
อินโฟกราฟิกส์
ศิลปะหิน
ศิลปะสกัดหิน
ประวัติศาสตร์การสื่อสาร
แผนภูมิและแผนภาพทางสถิติ